  Анжелика Тихонова корреспондент «Удмурт дунне» газетлэн редакциез «Пять лучших этнических изданий России-2019» вожвылъяськонын вормисе потӥз. Со сярысь улосвылысь Печатья но калыке ивортодэт вӧлмытонъя агентство ивортэ. «Удмурт дунне» «Устоез газет» номинациын вормись луиз Пусъём, вожвылъяськонэ пыриськон понна Россиысь 16 улосвылъёсысь 51 вазиськонъёс вуизы. Вормисьёсты 24-тӥ куарусёнэ Сочиын Туала журналистикая «Вся Россия-2019» форум улсын данъялозы. Туэ «Пять лучших этнических изданий России» вожвылъяськон кыкетӥ арзэ радъяське ини. Со йӧскалык редакциослэсь элькунъёсын анай кылынызы контент кылдытонъя но вӧлмытонъя тодон-валанзэс вӧлмытон понна ортчытӥське. Ужпумез – анай кылъёсты утён но вӧлмытон, йӧскалык печатез азинтон, газет-журналъёслэсь кулэлыксэс ӝутон. Тодэ вайытом, кылем арын та вожвылъяськонын «Устоез журнал» номинациын Удмуртиысь «Инвожо» журнал вормиз вал.  Тегъёс: Ижкар СМИ Удмуртия вожвылъяськон удмуртъёс Мерлык  